L’Ajuntament de Paterna ofereix dos beques de pràctiques remunerades en la Casa de la Joventut
27/04/2015

# L’Ajuntament de Paterna ofereix dos beques de pràctiques remunerades en la Casa de la Joventut

[![Casa de la Juventud](/images/noticias/recurso/casa-juventud.jpg)](/images/noticias/recurso/casa-juventud.jpg)

27.04.2015

ELS INTERESSATS TINDRAN FINS AL PRÒXIM 8 DE MAIG PER A PRESENTAR LES SEUES SOL•LICITUDS

L’Ajuntament de Paterna, a través de l’Àrea de Promoció i Dinamització municipal, ha convocat dos beques per a realitzar pràctiques de 20 hores setmanals en la Casa de la Joventut amb un import de 500 euros bruts mensuals cada una.

Les pràctiques estan dissenyades perquè els jóvens del municipi tinguen l’oportunitat de complementar els seus estudis amb pràctiques remunerades en el centre municipal. En este sentit, entre les labors que exerciran els beneficiaris de les beques es troben tasques de suport a la informació juvenil, divulgació d’activitats o col•laboració en els diferents tallers que organitza la Casa de la Joventut.

PRESENTACIÓ DE SOL•LICITUDS

Descarregar [sol•licitud per a la beca ací](/images/pdf/es/noticias/2015/04/Solicitud-beca.pdf "Instancia beca").

Les sol•licituds podran presentar-se fins al pròxim dia 8 de maig per Registre General de l’Ajuntament, qualsevol dels seus registres auxiliars o per qualsevol dels mitjans previstos en l’art 38.4 de la Llei 30/92 de 26 de novembre i hauran d’acompanyar-se de:

*   Fotocòpia del DNI
*   Fotocòpia de la titulació exigida o documentació que acredite que s’està cursant les ensenyances oficials que fan falta.
*   Documentació acreditativa de l’expedient acadèmic on conste la nota mitjana ponderada.
*   Fotocòpia del certificat expedit per la Junta Qualificadora de Coneixements de Valencià.
*   Fotocòpia del Títol oficial dels cursos presentats.
*   Informe de les activitats realitzades com a monitor de temps lliure amb l’indicador d’hores (queden excloses les realitzades en l’etapa de pràctiques per a l’obtenció d’un títol).
*   En cas de tindre reconeguda una minusvalidesa amb un grau no inferior al 33%, fotocòpia de la resolució emesa per l’òrgan competent de la corresponent Comunitat Autònoma.
*   Full d’autobaremació omplida, que pots [descarregar ací](/images/pdf/es/noticias/2015/04/Hoja-de-baremacion.pdf "Instancia beca").

REQUISITS NECESSARIS

Per a poder optar a una de les dos beques que ofereix l’Ajuntament, que s’adjudicaran mitjançant concurs, es necessiten complir els requisits següents:

*   Tindre 18 anys complits i ser menor de 30 anys en la data de presentació de la sol•licitud.
*   Estar empadronat a Paterna a 1 de gener de 2015.
*   Haver finalitzat els estudis en els anys 2011/12, 2012/13 o 2013/14 o estar cursant l’últim curs i estar matriculat de tots els crèdits pendents de l’últim curs d’alguna de les següents ensenyances oficials:
    *   Cicles formatius de Formació professional: Tècnic superior en animació sociocultural.
    *   Grau, Diplomatura, Llicenciatura o semblant de: Mestre, Psicologia, Pedagogia, o Educació social.
*   Amb caràcter general, l’obtenció d’estes beques serà incompatible amb sous o salaris que impliquen vinculació contractual o estatuària de l’interessat.

Per a més informació pots [consultar les bases ací](/images/pdf/es/noticias/2015/04/Bases-becas-juventud.pdf "Instancia beca")